[{"text_idx": "#000000", "text": "Vanemuise draama. Tulija ja mineja"}, {"text_idx": "#000001", "text": "Iiri draama \u201eO\u0308o\u0308ra\u0308ndurid\u201d alustab, Rootsi perekonnalugu \u201eFanny ja Aleksander\u201d lo\u0303petab lavaelu Vanemuise teatri Va\u0308ikeses majas.\nIngmar Bergmanni suure haardega lugu on Tartu teatris selline, et kui oleksin teatrijuht, siis ma hoiaksin selle lavastuse repertuaaris. Mis iganes on lavastuse viimaste etenduste va\u0308ljakuulutamise po\u0303hjused, ma leiaks vo\u0303imaluse need ko\u0303rvaldada. Kuigi see mo\u0303te ikka pa\u0308he tuleb, et u\u0308ks po\u0303hjustest vo\u0303ib olla va\u0308hene publikuhuvi, oli laupa\u0308evao\u0303htune etendus ro\u0303dudeni va\u0308lja mu\u0308u\u0308dud ja aplaus me teatrite keskmisest pikem ja u\u0308ksmeelsem. Muidugi vo\u0303ib mo\u0303elda, et ka teised saalis tulid vaatama sellepa\u0308rast, et lo\u0303pp on la\u0308hedal. Olgu nu\u0308u\u0308d kuidas on selle publikuhuviga \u2012 lavastuse suurus, tema su\u0308mfoonilisus, osata\u0308itmised ja selle loo pa\u0308evadega kasvav aktuaalsus va\u0308a\u0308rib elushoidmist."}, {"text_idx": "#000002", "text": "Veel kord mo\u0303tlen ma ennast Vanemuise direktoriks, et mis ma teeksin, kui raamatupidajad u\u0308tlevad, et lo\u0303petame u\u0308he elusa lavastuse. Po\u0303hjenduseks: uued etendused tulevad peale, \u201eFannyt ja Aleksandrit\u201d on kallis pidada, seal ma\u0308ngivad ku\u0308lalised, lapsed ma\u0308ngivad, need kasvavad suureks, lavastust ei saa kergelt ku\u0308lalisetendustele saata, see on kallis ja keeruline... ko\u0303ik on pealtna\u0308ha o\u0303ige. Ja siis ma mo\u0303tleksin kogu Eesti teatri peale laiemalt ja mastaapsemalt. Oleksin isegi \u201ekolkapatrioot\u201d ja uhke, et Ingmar Bergmann su\u0308nnib Tartus. Mo\u0303tleksin sellele, et nii-o\u0308elda suurvorme on draamalavadel va\u0308he.\nTagasi teatrikogemusega vaatajaks kehastudes mo\u0303tleksin hoopis sellele, et mis mind segas tervikule mo\u0303eldes? Just see, et Vanemuise va\u0308ike lava ja\u0308i suurvormi jaoks kitsaks. Mitu korda mo\u0303tlesin, istudes ku\u0308lgro\u0303du teises reas, et seda lavastust peaks ma\u0308ngima Vanemuise suurel laval. See annaks loole avarust ja haaret. Lisaks see ko\u0303rvutus, mis lavastuses sees, et turvalise teatritegemise ja patuse elu ko\u0303rval on olemas iga tunniga ennast u\u0308ha enam kuulutav ja valitsejaks kippuv kurjus.\nDraama (saab o\u0308elda ka ohudraama ja seda \u201eFanny ja Aleksander\u201d praeguses ajahetkes kindlasti on) nii Bergmanni stenaariumina kui Vanemuise lavastuses, kipuvad tetrilavalt nii o\u0308elda po\u0303llule. N0 99 teeb selliseid Tallinna Nordea kontserdimajas, kuhu seesama Vanemuine oma muusikalid viib ja hiigelsuured saalid va\u0308lja mu\u0308u\u0308b. Ja NO saab teatripreemiaid ka.\nMo\u0303te siis selles, et ko\u0303neldavale lavastusele tuleks anda suur saal. Eraldada lisaproovideks piisavalt raha. Panna reklaamioskond o\u0303igetpidi to\u0308o\u0308le \u2012 mo\u0303tlen kogu Eestis valitsevat tendentsi, et reklaamitakse enamasti seda, mis reklaamitagi kaubaks la\u0308heb, samas kui va\u0308a\u0308rtuslik ja va\u0308a\u0308rtused klikipuudusel kiirelt esireast kaovad. Ma tean ku\u0308ll, kui raske on suurt laeva po\u0308o\u0308rata, aga see vo\u0303imalus po\u0308o\u0308reteks on elusse ja olemisse sisse kirjutatud kindlasti. Lisaks oleks Vanemuine me teistele teatritele eeskujuks, vo\u0303iks sellega uhkustada."}, {"text_idx": "#000003", "text": "Kui \u201eFanny ja Aleksandri\u201d peateema on eluro\u0303o\u0303mu ja pu\u0308hadusega ru\u0308u\u0308tatud kurjuse vastuolu, siis \u201eO\u0308o\u0308ra\u0308ndurid\u201d panid paljule muule lisaks mo\u0303tlema sellele, kas ja miks igas inimeses elab koletis. Muidugi on see mo\u0303te mul ilmselt kantud sellest, et na\u0308gin u\u0308hel o\u0303htul Bergmanni ja kohe selle ja\u0308rele Iiri lugu. Peas reastusid nad siis eel- ja lo\u0303ppma\u0308nguks.\n\u201eO\u0308o\u0308ra\u0308ndurite\u201d u\u0308ks vo\u0303ludest on salapa\u0308ra. Vaataja ei saa jutustava tekstina just palju teada sellest, mis oli enne ja mis tuleb pa\u0308rast neid tegelaste eluhetki, mida laval elatakse. Ja siis tekkis seda vaadates mind u\u0308sna harva ku\u0308lastav mo\u0303te, et rolle tegevad na\u0308itlejad ju teavad. See, mis laval su\u0308nnib, ja\u0308tab vo\u0303imaluse vaadates neid inimesi n-o\u0308 lugeda. Saada aru nende ro\u0303o\u0303must ja valust. Ja kui see, ma usun meis ko\u0303igis olemasolev inimeste lugemise oskus ei taha ka\u0308ivituda, siis on lavastust vo\u0303imalik ja\u0308lgida u\u0308sna su\u0308ndmusi pidi, mis siis, et lavastaja ja autor neisse augud sisse on ja\u0308tnud. Me ko\u0303igi elus, julgen u\u0308ldistada, on augud sees, sellised, mida me ma\u0308letada ei taha, aga mis ometi on elatud elu slepp. Need asjad, mille me ko\u0303rvale lu\u0308kkame oma aktiivsest ma\u0308lust, need asjad, mida me ilustame, need ka, mida dramatiseerime. Need asjad, mida tunnistada ei taha elu teatud elamisfaasis. No ja siis mulle tunduski, et lavastaja ja ko\u0303ik na\u0308itlejad seal o\u0308o\u0308ra\u0308nnus otsivad ennast ja oma kohta, rollis ja selles elus, mida argipa\u0308evaks nimetame.\nLavastaja Tiit Palu on sesse na\u0308idendisse, ma usun, et u\u0308sna teadlikult, kutsunud ma\u0308ngima kolm po\u0303lvkonda na\u0308itlejaid. Hannes Kaljuja\u0308rvest kuni oma teatriteed alustavate Ka\u0308rt Tammja\u0308rve ja Veiko Porkanenini. U\u0308leiigne pole ma\u0308rkida, et viimased on Tiit Ojasoo o\u0303pilased lavakoolis. Ka peosalisel Andres Ma\u0308haril on Ojasooga koos to\u0308o\u0308tamise kogemus. See kooslus tabab ma\u0308rki, tekib va\u0308ega koosenergia. See paistab saali, hoiab ta\u0308helepanu.\nLavastaja Palu ja tiheda na\u0308itetrupi Conor Mcphersoni to\u0303lgendus ja\u0308a\u0308b absurdi ja argise po\u0303rkumise va\u0308ljale, mida ei saa vaadata, mo\u0303ista ja elada imestamata ja otsimata."}, {"text_idx": "#000009", "text": "Alevid \u2013 maa ja linna vahel\nEuroopa kajab Narva Vabaduse festivalist, kuid korraldajal on na\u0308pud po\u0303hjas\nFragmentaarium vabadusest \u2013 mis maa(ilm) see on?\nKa\u0308okingad tema majesteet Ita Everile"}, {"text_idx": "#000012", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000013", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000014", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]